open-index/open-wikipedia-markdown huggingface dataset:
Castle Morpeth

**Castle Morpeth** va et administrativt distrikt i Northumberland i England. Administrasjonssenteret var Morpeth. 

Distriktet ble opprettet 1. april 1974 ved sammenslåing av Morpeth bydistrikt, Morpeth landdistrikt og deler av Castle Ward landdistrikt. I april 2009 opphørte denne kommunen å eksistere da den ble gjort del av en såkalt super-grevskap. Grevskapet Northumberland er altså gjort om til én kommune.

## Steder i distriktet

*Belsay
*Capheaton, Cresswell
*East Chevington, Ellington and Linton
*Hartburn, Hebron, Heddon-on-the-Wall, Hepscott
*Longhirst, Longhorsley, Lynemouth 
*Matfen, Meldon, Mitford, Morpeth
*Netherwitton
*Pegswood, Ponteland
*Stamfordham, Stannington
*Thirston
*Ulgham
*Wallington Demesne, Whalton, Widdrington
*Tritlington and West Chevington
*Widdrington Station and Stobswood
Samuel Fröler

**Samuel Fröler** (født 1957) er en svensk skuespiller kjent fra tv-serier som *[[Skjærgårdsdoktoren]]* (1997–2000) og ''Tre kärlekar'' (1989). 

Fröler er utdannet ved Teaterhögskolan i Göteborg. 

Han har jobbet mest på teater og har vært ansatt ved Stockholms stadsteater, Det Norske Teatret og Kulturhuset Stadsteatern. Han har også gjort seg bemerket i filmer som *[[Den gode viljen]], [[Livvaktene (2001)|Livvaktene]], [[Enskilda samtal]]* og den norske *[[Ulvesommer]]*. Han fikk sitt gjennombrudd i 1989 i tv-serien ''Tre kärlekar''. På slutten av 1990-årene hadde han stor suksess med rollen som legen Johan i tv-serien *[[Skjærgårdsdoktoren]]*. Denne serien ble også meget populær i Norge og ble første gang vist på NRK i 1998 med reprise i 2007 og 2020. Han hadde også en rolle i den norske serien *[[Seks som oss]]*.  

## Referanser


## Eksterne lenker
*
Eirik Sivertsen

**Eirik Sivertsen** (født 17. mars 1971 i Trondheim) er en norsk politiker (Arbeiderpartiet). Han ble innvalgt på Stortinget fra Nordland i 2009 og gjenvalgt i 2013 og 2017. Den første perioden var han medlem av Stortingets kommunal- og forvaltningskomité. Dette var han også i andre periode fram til juni 2015, da han flyttet over til Transport- og kommunikasjonskomiteen, hvor han ble første nestleder.

I mars 2020 ble det kjent at partikontoret i Arbeiderpartiet hadde behandlet et varsel mot Sivertsen og konkluderte med at han hadde brutt partiets retningslinjer mot seksuell trakassering. Som følge av dette måtte Sivertsen fratre sitt verv som fraksjonsleder.

Sivertsen var leder av Bodø Arbeiderparti fra august 2006 til 2009. 

Etter kommunevalget 2007 var han heltidspolitiker som leder i Plan-, miljø- og næringskomiteen i Bodø kommune. Sivertsen gikk da fra stillingen som kvalitetskoordinator ved Høgskolen i Bodø.

## Referanser


## Eksterne lenker
* 
* 
* 
* TV2 – presentasjon av kandidaten.
Shannon (andre betydninger)

**Shannon** kan vise til:

* Shannon, Irlands lengste elv
* Shannon (Clare), by i Clare i Irland
* Shannon lufthavn
* Shannon VOLMET, radiosender med værrapporter og værprognoser for de største flyplassene i Europa.
* Shannon tollfrisone, område ved flyplassen med virksomheter som utnytter transport og tjenester som ikke innebærer fortolling inn i Irland. 
* Shannon (navn), et fornavn
Akademisk Radioklubb

**Akademisk Radioklubb** (**ARK**) er radioamatørforeningen i Studentersamfundet i Trondhjem. Foreningen ble opprettet høsten 1923. På samme måte som flere av studentforeningene i Trondheim har ARK eget klubblokale, såkalt «hybel» i øverste etasje i det runde hus.

Klubben er med lisensen LA1K innehaver av den tredje utstedte radioamatørlisensen i Norge. ARK er også den første klubbstasjonen i Norge. Lisensen ble utstedt 26. april 1926. LA1K er blant de 26 radioamatørene som stiftet NRRL 8. august 1928.

ARK er i dag også innehaver av lisensene LA1UKA og LA1ARK. LA1UKA brukes under UKA – en kulturfestival arrangert på frivillig basis av studenter i Trondheim i regi av Studentersamfundet i Trondhjem. LA1ARK brukes når klubben kjører fra to steder samtidig. Typisk kan medlemmer på hyttetur benytte seg av LA1ARK fra hytta mens lisensen LA1K benyttes fra klubbens lokaler på Studentersamfundet i Trondhjem

## Referanser


## Litteratur

* 

## Eksterne lenker
* 
* 
* Akademisk Radioklubb 52 år – "En historie med slagside"
Kai Risholt

**Kai Risholt** (født 1979) er en norsk tidligere fotballspiller. 

I sin aktive spillerkarriere spilte han for Jerv, Eik, Tollnes og Ørn, Hønefoss, Start, Bryne, Sogndal, Kongsvinger, FC Etar 1924 Veliko Tarnovo, Balzan, Zejtun, Fløy og Hisøy. Etter å ha sluttet som aktiv spiller ble han hovedtrener i IF Trauma.

Kai Risholt er tvillingbror til fotballspilleren Roger Risholt.

## Referanser


## Eksterne lenker
* 
* KIL.no – Risholts spillerprofil hos Kongsvinger
Robert Stene

**Robert Stene** (født 6. januar 1983) er en norsk fotballspiller som spiller for Nardo Fotballklubb.

Han har tidligere spilt for Stavanger, Randaberg, Hønefoss, Freidig, Strindheim, Byåsen, Nidelv, Ranheim, Fredrikstad,  Levanger og Melhus. 

Stenes primærposisjon er spiss, men han kan også spille som hengende spiss eller offensiv midtbane.

## Referanser


## Eksterne lenker
* 
* Spillerstatistikk  på altomfotball.no 
* Spillerstatistikk på NIFS.no
Lars Lafton

**Lars Lafton** (født 1. mars 1980 på Jevnaker) er en norsk tidligere fotballspiller som er trener for JIF Jevnaker.

Han spilte fra 2005 til august 2011 for Hønefoss Ballklubb. Han hadde før dette spilt for Jevnaker og Nybergsund. Den 5. august 2011 skrev han under på en kontrakt ut 2011 for JIF Jevnaker.

## Referanser


## Eksterne lenker
* 
* Spillerpresentasjon på Hønefoss BKs hjemmesider
Friedrich Bogislav von Tauentzien

**Friedrich Bogislav von Tauentzien ** (født 18. april 1710 i Tauentzin i Hertugdømmet Pommern, død 21. mars 1791 i Breslau i Preussen) var en prøyssisk general på Fredrik den stores tid.

## Liv og virke
Han tilhørte adelsslekten Tauentzien, og fikk under de schlesiske kriger og syvårskrigen flere ganger mulighet til å vise sin tapperhet og feltherretalent. Han deltok i alle Fredrik den stores store slag; ved Mollwitz i 1740, ved inntoget i Prag, under slaget ved Hohenfriedeberg i 1745 og Kolín i 1757, og utmerket seg spesielt under forsvaret av Breslau mot Laudon i 1760.

Hans mausoleum ble tegnet av den berømte arkitekten Carl Gotthard Langhans og den berømte billedhuggeren Johann Gottfried Schadow, og stod i midten av Tauentzienplatz i Breslau, der hvor Tauentzien i 1760 hadde utkjempet et slag mot østerrikerne og havnet i livsfare. I moderne tid lå Tauentzienplatz i byens travleste sentrum. Mausoleet ble ødelagt av de polske kommunistene i 1946.

Tauentzienstraße i Berlin er oppkalt etter ham.

General Tauentzien var gift med Charlotte von Knesebeck og hadde to sønner og fire døtre.

Hans yngre sønn Bogislav Friedrich Emanuel von Tauentzien (1760–1824, fra 1814 grev Tauentzien von Wittenberg) var en av de mest berømte hærførere under Napoleonskrigene og ble enda mer berømt enn faren.

## Referanser


## Litteratur
* Gravenhorst, T.: *Schlesien – Erlebnisse eines Landes*, Breslau 1938
Sparegris

En **sparegris** eller **sparebøsse** er et tradisjonelt navn på en oppsamlings- og lagringsbeholder for penger. Barn og voksne legger gjerne små mynter og veksel i beholderen og sparer gjennom dette til det blir større beløp. En del sparebøsser er formet som en gris, og har tradisjonelt vært laget av keramikk, porselen, tinn og sølv – og senere i plast. 
## Navnets opprinnelse
Selve navnet *sparegris* kommer fra det mellomengelske ordet «pygg», som betydde en type leire som ble brukt til å lage diverse kjøkkenredskaper som krukker. Folk sparte ofte pengene sine i kjøkkenets kokeredskaper og krukker laget av «pygg», ofte kalt «pygg jars». Rundt det 18. århundre endret man stavemåten på «pygg», og en «pygg jar» hadde utviklet seg til å hete «pig bank». Dette navnet kan ha blitt populært fordi det vanligvis var barn som brukte slike «pig banks», samt at et griseansikt er en barnevennlig form som er enkel å skape i leire. Da meningen hadde endret seg fra substans til form, begynte man å lage «piggybanks», eller sparegriser, av andre stoffer enn leire, som glass, gips og plast.

En annen fremsatt teori om navnets opprinnelse er basert på ideen om at pengene man gir til sparegrisen, representerer maten en bonde gir til grisen. Det koster bonden penger å mate grisen, og disse får han ikke tilbake før han slakter grisen (representert ved å knuse sparegrisen) for å selge kjøttet.
## Formål
Sparegrisen brukes gjerne for å forsterke barns forståelse av å spare penger, og å bruke dem. Penger kan enkelt puttes på sparegrisen, men en større innsats kreves for å få pengene ut igjen. Dersom sparegrisen ikke har lås, må pengene dirkes ut eller, i ytterste konsekvens, må den ødelegges for å få tak i pengene igjen. Dette nivået av innsats gjør at sparegrisens eier må forsvare avgjørelsen om å ta penger fra sparegrisen.

## I populærkulturen

De fleste moderne sparegriser har en plugg eller et lokk i bunnen som kan fjernes slik at man kan ta ut penger fra grisen uten å ødelegge den.

Alf Prøysen har spilt inn sangen «Sparegris-visa», hvor han regelmessig *inflasjonsjusterte* sparebeløpet fra ettøring, til toøring og til sist tiøring og Rapperen 50 Cent har spilt inn en sang som heter «Piggy Bank».

## Eksterne lenker
* 
* Hva er opprinnelsen til sparegrisen?
* piggybankpage.co.uk  &ndash; Om sparegrisens historie (engelsk)
Eirik Markegård

**Eirik Markegård** (født 1984) er en norsk tidligere fotballspiller fra Hemsedal.

Markegård spilte for Hemsedal IL før han debuterte for A-laget til Stabæk som innbytter i en kamp mot Brann, der han scoret det avgjørende målet i en kamp som endte 2–1. Etter å ha vært leid ut til Hønefoss under 2006-sesongen valgte han å vende tilbake til Stabæk for å konkurrere om spissrollen med Veigar Pall Gunnarsson og Daniel Nannskog. Den 13. november 2007 signerte Markegård for Sandefjord Fotball som Bosmannspiller. Han ble utlånt til FK Tønsberg dagen før overgangsvinduet stengte vinteren 2009. I mars 2010 ble han fristilt fra kontrakten med Sandefjord og gikk til .

Markegård la opp som aktiv spiller etter å ha spilt høstsesongen i .

## Referanser


## Eksterne lenker
*
Umaru Bangura

**Umaru Bangura** (født 1987) er en sierraleonsk fotballspiller som spiller for FC Kallon.

Bangura kom til engelske  fra Mighty Blackpool i hjemlandet høsten 2005. Oppholdet der ble imidlertid ingen suksess, og han kom på utlån til Hønefoss i 2006. I 2008 ble overgangen gjort permanent.

Umaru Bangura signerte 29. november 2010 for Tippeliga klubben .

Bangura har spilt flere landskamper for .

## Referanser


## Eksterne lenker
* 
*  Spillerstatistikk  på altomfotball.no 
*  Spillerstatistikk på NIFS.no
Odense Boldklub

**Odense Boldklub** er en dansk fotballklubb som spiller i Superligaen. Klubben ble stiftet 12. juli 1887, og spiller sine hjemmekamper på Nature Energy Park i Odense på Fyn. Laget har vunnet den danske serien tre ganger, i 1977, 1982 og 1989. Siden oppstarten av Superligaen i 1991 har Odense aldri vunnet seriemesterskapet, men har tre sølv og to bronse å vise til. De to siste sølvene kom på rad i 2008/2009- og 2009/2010-sesongen.

OBs offisielle fanklubb *Tigers*, ble stiftet i 1995 som *De Stripete*, som også er klubbens kallenavn.

Marcus Pedersen, Bengt Sæternes, Tore Reginiussen, Jan Tore Ophaug, Espen Ruud, Mustafa Abdellaue og Alexander Lund Hansen er blant nordmennene som tidligere har vært i klubbens spillerstall. 

Odense Boldklub har også et kvinnelag i Elitedivisionen.

## Spillerstall
Oppdatert 10. april 2024.

### Utlånte spillere

## Meritter
**[[Danmarksmesterskapet i fotball|Danmarksmesterskapet]]**
* Vinner (3): 1977, 1982, 1989
**[[Landspokalturneringen]]**
* Vinner (5): 1983, 1991, 1993, 2002, 2007

## Referanser


## Eksterne lenker
* Odense Boldklub – offisiell side
Vulcan

**Vulcan** eller **vulkan** kan referere til:

* Vulkan, geologisk formasjon
* Vulkan (gud), romersk ildgud
* Avro Vulcan – Britisk bombefly fra den kalde krigen
* M163 Vulcan Air Defense System – Amerikansk luftforsvarssystem
* M167 Vulcan – Amerikanske luftforsvarssystem
* M61 Vulcan – Gatlingkanon
* Magiske vesener i Harry Potter-bøkene#Vulcan – Fønisk fugl fra Harry Potter bøkene
* Vulcan (Michigan), en mindre «unincorporated» kommune administrert av kommunen Norway i Michigan, USA
* Vulkan (Oslo), et tidligere industriområde på vestsida av Akerselva ved Nedre Foss i Oslo
* Vulkan (API), et kryssplattforms optimalisert programmeringsgrensesnitt
* Vulkan (planet), en hypotetisk planet som ble antatt å eksistere mellom Merkur og solen.
Eucinetidae

* *[[Eucinetus]]*

**Eucinetidae** er en artsfattig familie av biller. Ingen arter er foreløpig funnet i Norge men én art finnes i våre naboland. De er små biller som ligner hårbiller. Brystskjoldet (pronotum) er uvanlig kort, hodet er lite og nedbøyd, og bakhoftene har plateaktige utvekster som dekker mye av de fremste bukleddene. Billene er soppetere.

## Utseende
Små (0,8 – 4&nbsp;mm) biller, mer eller mindre ovale sett ovenfra. Kroppsformen er gjern temmelig flat, men kan også være hvelvet. Disse billene kan ikke rulle seg sammen til en ball, i motsetning til de beslektede dvergbillene. Oversiden er dekket med fine hår eller skjell, uten groper eller opphøyde lister. **Hodet** er lite og nedbøyd, som oftest ikke synlig ovenfra. Fasettøynene er temmelig små eller de kan mangle helt. Antennene er middels lange, trådformede eller svakt kølleformede, og består av 11 ledd. Hos noen arter er munndelene trukket ut til en kort, tynn snabel. **Brystskjoldet** (pronotum) er svært kort, mye bredere enn langt, høyst 1/3 så langt som dekkvingene. **Dekkvingene** dekker hele bakkroppen, er avlange og gjerne avflatet over ryggen. Hos noen arter har de tydelige lengdestriper, hos andre ikke. **Beina** er temmelig lange, bakhoftene har plateformede utvekster som dekker mye av de fremste bukleddene, og som bakbeina kan skjules under. Leggene er noe avflatet, med en tornekrans ytterst. Føttene er sylindriske og fem-leddete.

## Levevis
Både larvene og de voksne billene lever av sopp. Noen spiser sporer av slimsopper, andre lever av hyfer av stilksporesopper (gruppen som de hattsoppene hører til). Noen akn finnes på råtnende plantemateriale. De voksne billene kan hoppe.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien hår- og dvergbiller, Eucinetoidea (ev. Scirtoidea)
**** Familien **Eucinetidae**  
***** Slekten *[[Bisaya (bille)|Bisaya]]* Reitter, 1884
***** Slekten *[[Bisayodes]]* Jałoszyński & Wakimura, 2023
***** Slekten †*[[Cretohlezkus]]* Jałoszyński 2019 - fossil
***** Slekten *[[Eucilodes]]* Vit, 1985
***** Slekten *[[Eucinetella]]* Nikitsky, 1996
***** Slekten *[[Eucinetus]]* Germar, 1818
****** *[[Eucinetus haemorrhoidalis]]* (Germar, 1818) – funnet i Danmark, Sverige og Finland, foreløpig ikke i Norge
***** Slekten *[[Euscaphurus]]* Casey, 1885
***** Slekten †*[[Huaxiacinectus]]* Hong 1995 - fossil
***** Slekten *[[Jentozkus]]* Vít, 1977
***** Slekten †*[[Mesocinetus]]* Ponomarenko, 1986 - fossil
***** Slekten *[[Noteucinetus]]* Bullians & Leschen, 2005
***** Slekten *[[Nycteus (bille)|Nycteus]]* Latreille, 1829
***** Slekten †*[[Peltocoleops]]* Ponomarenko, 1990
***** Slekten *[[Proeuzkus]]* Vit, 2000
***** Slekten *[[Subulistomella]]* Sakai, 1980
***** Slekten *[[Tohlezkus]]* Vít, 1977

## Eksterne lenker
* 
* Eucinetidae på Delta interactive key, tegning av *Eucinetus haemorrhoidalis*: http://delta-intkey.com/elateria/images/vh10059.jpg
Evje flyplass

**Evje flyplass** er en flyplass som ligger i Setesdal, på Evjeneset i elven Otra, rett nordvest for Evje sentrum i Evje og Hornnes kommune i Agder fylke.

## Eksterne lenker
* Kart (PDF-format)
* Mikroflygernes egne flystriper
* [Evje på norskeflyplasser.no](http://generator.firmanett.no/(aikb0nemoqpntnzpdbtf1cuc)/generator.aspx?PID=176921&M=0&M=0/)
MD5

**Message-digest algorithm 5** (**MD5**) er en sjekksumalgoritme og en internettstandard (RFC 1321), som brukes av en mengde forskjellige sikkerhetsapplikasjoner og for å sjekke integriteten til datafiler. MD5-algoritmen lager en 128-bits (16 byte) sjekksum, som vanligvis oppgis som et 32-tegns heksadesimalt tall.

## Historie
Algoritmen ble utviklet av Professor Ronald (Ron) Rivest i 1991.

## Bruk
MD5 brukes av mange systemer for å lagre passord uten å måtte ha de liggende i klartekst.

Om det er tvil om en fil er skadet under nedlasting, kan en MD5-sjekksum brukes til å validere om filen er skadet. Det finnes forskjellige program som gjør denne prosessen lett.

## Sikkerhetshull
Det er i senere tid oppdaget sikkerhetshull i MD5. I mars 2005 publiserte Xiaoyun Wang og Hongbo Yu på Shandong universitet i Kina at de hadde funnet en algoritme som fant to forskjellige 128-bits sekvenser med samme MD5-sjekksum. Det anbefales ikke å bruke MD5 eller SHA-1 dersom bruken er relatert til sikkerhet.

Det finnes 2128 =  forskjellige MD5-sjekksummer.

## Windowsprogram til å verifisere sjekksummen i filer

* DiamondCS MD5
* MD5 GUI (GUI)
* md5sums (CLI)
## Linuxprogram til å verifisere sjekksummen i filer

* md5sum
Distribusjonsvolum

**Distribusjonsvolumet** (**V<sub>d</sub>**) beskriver en fundamental farmakokinetisk egenskap ved et legemiddel, nærmere bestemt hvordan legemiddelet fordeler seg mellom den sentrale sirkulasjonen og resten av organismen. Ved et lavt distribusjonsvolum fordeler legemiddelet seg i liten grad utenfor blodbanen, og det teoretisk laveste mulige Vd er plasmavolumet. 

:::::::{V_{D}} = {V_{P}} + {V_{T}} \left(\frac{fu}{fu_{t}}\right)

Hvor VP = plasmavolum, VT = tilsynelatende vevsvolum, fu = ubundet fraksjon i plasma og fuT = ubundet fraksjon i vev.

En måte å forstå Vd på er det tilsynelatende volumet som kreves etter intravenøs administrasjon av en gitt dose for å oppnå den målte plasmakonsentrasjonen umiddelbart etter administrasjon:

:::::::{V_{D}} = \frac{\mathrm{total \ mengde \ legemiddel \ i \ kroppen}}{\mathrm{legemiddelkonsentrasjon \ i\ blod}}

## Eksempler
Fjesing

**Fjesing** (*Trachinus draco*) er en fisk som blir opp til 40 cm, men sjelden over 20-30 cm. Den finnes fra Vestafrika og Middelhavet, til Trondheimsfjorden og inn i den sørlige Østersjøen. Fjesingen er den giftigste fisken i norsk farvann, men er allikevel ikke dødelig. Blir man stukket er den beste behandlingen glovarmt vann, ca 40-45 grader celcius (så varmt at du akkurat ikke brenner deg). Det varme vannet ødelegger giften, og etter 20-45 minutter har som regel smerten gitt seg og hevelsen begynt å avta.  

Om sommeren lever den nedgravd i sanden, på grunt vann så bare øynene stikker opp, men den lever vanligvis ikke så grunt at den sjenerer badende. Når det kommer et bytte forbi, stikker den raskt frem og griper med den store munnen. Om natten kan den forlate bunnen og gå på jakt høyere oppe i vannet. Om vinteren trekker den ned på dypere vann. Den gyter i perioden juli til august, og egg og yngel driver fritt i sjøen. Fjesing lever av reker, mark og små fisker.

## Giftpigger
En stor spiss pigg på gjellelokket og de to første piggene i forreste ryggfinne har giftkjertler ved rota; når man stikker seg på piggene, flyter giften langs furer i piggene og inn i såret. Giften fører til en meget intens smerte i stikksåret, og fører enkelte ganger til hevelser og rødhet rundt stikkstedet. Av og til kan man få en generell uvelhetsfølelse som for eksempel kvalme, hodepine og frysninger. På grunn av den intense smerten ved stikk, kalles fisken "helvetesfisk" på folkemunne. En kvinne fra Tønsberg som ble stukket uttalte i 2012 at hun heller ville ha *"[[Fødsel|født]] tre unger på rappen"* enn å ha de ubeskrivelige smertene. 

## Referanser




## Eksterne lenker
* 
* 
* Det​ nasjonale rådgivnings- og kompetanseorganet Giftinformasjonens oppslag om fjesingstikk
* Giftinformasjonens behandlingsanbefaling til helsepersonell (2017)
Vanlig ulke

**Vanlig ulke** (*Myoxocephalus scorpius*) er en saltvannsfisk i ulkefamilien. Den er Norges vanligste ulke, og finnes langs hele kysten.
Andre lokale navn på fisken: Fessompa, fessømpæ, fisksømpe, fissump, furusk, kontepella, marulk, mataskurk, pelekunter, pillekunter, ulk, konterusk, konteknor, og knor.

## Om arten
Vanlig ulke er utbredt fra Nord-Spania i sør til Barentshavet i nord. Finnes også i Østersjøen.
Den er vanlig langs hele norskekysten.

### Beskrivelse
Vanlig ulke har et stort og flattrykt hode med en rekke utvekster eller pigger. Kroppen smalner så av bakover mot halefinnen. Den er brun eller grønnlig  på farge med mørke områder eller flekker på sidene. Den gode kamuflasjen kan gjøre den svært vanskelig å oppdage. Kan bli opptil 60&nbsp;cm lang og er den største arten i ulkefamilien i Norge.

### Habitat
Vanlig ulke opptrer vanligvis fra fjæra og ned mot 30&nbsp;m dyp, men det er fanget eksemplarer på 250&nbsp;m dyp. Små individer finner man som oftest på steder med bunnvegetasjon, mens større individer gjerne oppholder seg på ren sandbunn.

### Adferd
Vanlig ulke er en typisk stasjonær bunnfisk, som ofte danner lokale populasjoner. Den ligger delvis nedgravd eller skjult på bunnen mens den venter på byttedyr som mindre fisker eller krepsdyr. Vanlig ulke er en glupsk rovfisk som sluker byttet helt når den bykser frem fra skjulestedet sitt. 
Gytetiden er fra desember til mars, og eggene blir lagt i klaser på bunnen. Hannfisken vokter eggene frem til klekking. Yngelen lever pelagisk den første tiden før de søker ned mot bunnen.

## Fiske
Vanlig ulke er en god matfisk, men det foregår ikke noe kommersielt fiske etter arten.

## Referanser




## Litteratur
* 
* 

## Eksterne lenker
*
Fiske flyplass

**Fiske flyplass** er en flyplass som ligger på gården Fiske (Fiskja) på nordsiden av elven Surna, Surnadal kommune i Møre og Romsdal fylke. Flyplassen ligger ca. 10&nbsp;km vest for Rindal sentrum.

## Eksterne lenker
* http://www.home.no/bogroa/Pages/flyplass.htm
* [Fiske på norskeflyplasser.no](http://generator.firmanett.no/(or3q2xamejvziqz4vdaucf55)/generator.aspx?PID=176855&M=0&M=0/)
Frosta flyplass

**Frosta flyplass** er en flyplass som ligger på Frosta i Frosta kommune i Trøndelag. Flyplassen ligger ca. 2&nbsp;km sørvest for Frosta kirke.

## Eksterne lenker
* Frosta Flyplass
* Flysameiet LN-MOM
* Frosta på norskeflyplasser.no
Algebraens fundamentalteorem

**Algebraens fundamentalteorem** sier at ethvert polynom i én variabel med komplekse koeffisienter har minst ett komplekst nullpunkt. 

Rekursivt kan en vise at en *n*-te-grads polynomligning med komplekse koeffisienter har eksakt *n* røtter, når en tar multiplisiteten til rota i betraktning.

## Eksempel

En andregradsligning

ax^2 + bx + c = 0, a\neq 0

har alltid **to** røtter. Disse er

x = {-b \pm \sqrt{b^2-4ac} \over 2a}

Dersom uttrykket under rottegnet er
* større enn null, er røttene ulike og reelle,
* mindre enn null, er røttene ulike og komplekse,
* lik null, er røttene sammenfallende (like) og reelle.

## Referanser
Gaundalen flyplass

**Gaundalen flyplass** lå ved gården Gaundalen i Snåsa kommune i Trøndelag. Per 2020 er flyplassen ikke på listen over lufthavner og flyplasser som er godkjent av Luftfartstilsynet.

## Referanser
Horngjel

**Horngjel** (*Belone belone*) er en fisk i horngjelfamilien. Den ligner makrellgjedda, men mangler småfinner bak rygg- og gattfinne. 
Horngjelens knokler er grønne, noe som skyldes pigmentet biliverdin. Horngjel kan bli opptil 90 cm med en vekt på ca. 1 kg. Den er vanlig fra Nord-Afrikas vestkyst og nord til Trondheimsfjorden. Den opptrer også i Middelhavet. 
I Norge er den vanlig langs sørkysten om sommeren når den kommer inn til kyster i mai for å gyte og blir regnet for makrellens forløper. Som makrellen går den i stim, utenfor gytetiden streifer de voksne fritt omkring i det åpne hav i Atlanterhavet og Middelhavet.

## Referanser




## Eksterne lenker
* 

*
Grevskapet Zutphen

**Grevskapet Zutphen** (I dagens Nederland, se byen Zutphen. Det gamle gauet Hamaland ble gjort til grevskap etter at Balderik døde i begynnelsen av det 11. århundre. Den mest kjente zutphense greve er den rike Otto. Da hans datter Ermengard giftet seg med Gerard III av Geldern ca. 1127 oppstod personalunionen mellom grevskapet Zutphen og hertugdømmet Geldern. Sammen med hertugdømmet Geldern hørte grevskapet Zutphen til De sytten nederlandske provinsene.

Grevskapets sentrale by var hansestaden Zutphen.  I det 11. århundre ble området et len under biskopen av Utrecht. Regionen øst for Zutphen kalles fremdeles *[[De Graafschap (område)|De Graafschap]]*, akkurat som den lokale fotballklubben.

## Grevskapets byer
I parentes året byen ble tilkjent byrettigheter.
* Borculo (1375)
* Bredevoort (1388)
* Bronkhorst (1482)
* Doetinchem (1236)
* Doesburg (1237)
* Groenlo (1277)
* 's-Heerenberg (1379)
* Keppel (1404)
* Lochem (1233)
* Terborg (1419)
* Zevenaar (1487)

## Eksterne lenker
* Grevskapet Zutphen (nederlandsk)
Arne Solli

**Arne Solli** (1938–2017) var en norsk general som var forsvarssjef fra 1994 til 1999.

## Tjeneste
Solli tjenestegjorde i Hæren fra 1957 til 1999. Han var sjef for infanteribataljon nr. 3 i Brigaden i Nord-Norge og var nestkommanderende for Vestre Oslofjord Forsvarsdistrikt og sjef for Brigade 3 i perioden august 1983 til juni 1985. I perioden juli 1985 til juli 1988 var han ved SHAPE i Belgia. Han var stabssjef i Hærstaben i Forsvarets Overkommando fra juli 1988 til februar 1989, sjef for Distriktskommando Vestlandet en kort periode fra februar 1989 til august 1989, da han ble utnevnt til generalinspektør for Hæren (1989–1993) og øverstkommanderende i Forsvarskommando Nord-Norge fra januar 1993 til oktober 1994.

I 1995, mens Solli var forsvarssjef, var han med på å ta avgjørelsen om at Norsk Militær Tattoo skulle organiseres slik det fremdeles er tilfelle pr i dag (2021). Han satt også i organisasjonens Board of Protectors fra 2006 til 2014.

## Utmerkelser
Solli ble i 1995 utnevnt til kommandør med stjerne av St. Olavs Orden, og var innehaver av Forsvarsmedaljen med laurbærgren, Forsvarsmedaljen med tre stjerner, Hærens vernedyktighetsmedaljen med tre stjerner, kommandør av Legion of Merit, kommandør av 1. klasse av Dannebrogordenen, storkors Militærfortjenesteordenen (Spania), kommandør av 1. klasse av Nordstjerneordenen, Fredsprismedaljen, Det frivillige Skyttervesens fortjenstmedalje, Det frivillige Skyttervesens hederstegn, FNs ekspedisjonskorpsmedalje og enda noen utenlandske ordenstegn. Han hadde også gullmedalje i følgende ferdighetsmerker: Det militære skarpskyttermerke, Det militære skimerke, Norges Skytterforbunds NAIS-medalje og Norges idrettsforbunds idrettsmerke.

### Merknader

## Referanser
Murcia

**Murcia** er en by som ligger ved elven Segura i det sørøstlige Spania. Byen er hovedstaden i den autonome regionen Murcia. Byen har 409&nbsp;810 (2005) innbyggere, eller 563&nbsp;272 hvis man tar med det nærliggende området rundt selve byen. Dette er det tolvte største byområdet i hele Spania. Fra 2003 er Miguel Ángel Cámara Botía borgermester. Han representerer Partido Popular.

Mange nordmenn er kjent med flyplassen, men ikke selve byen. Flyplassen ligger ved småbyene San Javier og Santiago de la Ribiera som er 30 minutter unna selve byen.

## Historie
Byen ble grunnlagt av maurerne som Medinat Mursiya i 825 e.Kr. av Abd ar-Rahman II, emir av al-Andalus. Etter at kalifatet i Córdoba brøt sammen ble Murcia styrt av kongedømmene Almería, Toledo og Sevilla. I 1172 ble byen okkupert av Almohadene og mellom 1223 og 1243 var byen hovedstad i et selvstendig kongedømme.

Kong Alfonso X av Castilla inntok byen og igjen ble den en kristen by. I 1296 ble Murcia underlagt kongedømmet Aragon, men etter fredsavtalen i Torrellas, ble byen innlemmet i Castilla.

På 1700-tallet blomstret byen og spesielt mye fin silke ble produsert her. Mange av kirkene og monumentene i byen er fra denne perioden.

Siden 1838 er Murcia hovedstad i provinsen Murcia. Byen ligger utsatt for jordskjelv, og i 1829 ble over 6000 mennesker drept.

## Severdigheter
Spesielt er det verdt å få med seg katedralen. Denne ble bygget mellom 1394 og 1465. Tårnet ble ferdig i 1792. Katedralen er bygget over flere stilarter: Gotisk, renessanse og barokk. Ved katedralen ligger *Plaza de Cardenal Belluga*. Her er det mange fine fortausrestauranter. Katedralen er hovedkirke for bispedømmet Cartagena-Murcia.

## Eksterne lenker
* 
* Universidad de Murcia
Torolf Rein

**Torolf Rein** (født 1934) er en norsk admiral som tjenestegjorde i Forsvaret fra 1953 til 1994, fra 1989 som forsvarssjef. 

## Liv og virke

Rein tok Sjøkrigsskolen i 1958 og gikk U.S. Naval Postgraduate School fra 1961 til 1963. Han har hatt sjøtjeneste på; landgangsfartøy,  jager, fregatt og MTB, hvor han også har vært skipssjef og skvadronsjef. Rein var skipssjef på fregattene KNM «Narvik» og KNM «Stavanger», og senere divisjonssjef for fregattvåpenet om bord i KNM «Oslo». Fra 1963 til 1967 hadde han stabstjeneste ved Sjøforsvarets forsyningskommando, og etter årene med sjøtjeneste var han ved Forsvarskommando Nord-Norge fra 1977 til 1980. Deretter arbeidet Torolf Rein i tre år i Sjøforsvarsstaben før han ble kommandør i 1983.

I 1983 ble han utnevnt til kontreadmiral og kommandør (KOMSJØNORD) for sjøstridskreftene i Nord-Norge. I årene 1987-1989 var han viseadmiral og øverstkommanderende for Forsvarskommando Nord-Norge. Han var forsvarssjef fra 5. september 1989 til 31. oktober 1994, og ble til den stillingen utnevnt til admiral.

## Utmerkelser
I kraft av stillingen som  forsvarssjef ble Rein i 1989 utnevnt til kommandør med stjerne av St. Olavs Orden.

Rein er også innehaver av Forsvarsmedaljen med laurbærgren, Forsvarsmedaljen med tre stjerner, Vernedyktighetsmedaljen med tre stjerner, Norske Reserveoffiserers Forbunds hederstegn, Det frivillige Skyttervesens hederstegn og flere utenlandske dekorasjoner.

## Referanser


## Kilder
* *[[Hvem Hva Hvor]]* 1990 ISBN 82-516-1267-5

## Eksterne lenker

*
Algarve

**Algarve** er Portugals sørligste region. Algarve er sammenfallende med distriktet Faro, som består av 16 kommuner. I Algarve ligger blant annet byene Faro, Albufeira, Lagos, Olhão, Tavira, Portimão og Silves.  Algarve er den sørligste regionen på det kontinentale Portugal og har et areal på 4 997 km2. Regionen har 467 495 faste innbyggere (2021), og omfatter 16 kommuner (*concelhos* eller *municípios* på portugisisk).

Regionen har sitt administrative senter i byen Faro. Der ligger både regionens internasjonale flyplass (med IATA-forkortelsen FAO) og det offentlige universitetet, Universitetet i Algarve. Regionen faller sammen med Faro-distriktet og er delt inn i to soner, en mot vest (Barlavento) og en annen mot øst (Sotavento). Turisme og relaterte aktiviteter er omfattende og utgjør hoveddelen av Algarves sommerøkonomi. Produksjon av mat, som inkluderer fisk og annen sjømat samt ulike typer frukt og grønnsaker som appelsiner, fiken, plommer, johannesbrødbelg, mandler, avokado, tomater, blomkål, jordbær og bringebær, er også økonomisk viktig i regionen. Algarve har også mye korkproduksjon fra distriktets mange korkeiker

Algarves høyeste punkt er Fóia med en høyde på 902 meter. Det er en del av Serra de Monchique-fjellkjeden og ligger på 37.314795 ° N 8.596244 ° W i Monchique kommune.

Selv om Lisboa overgår Algarve når det gjelder turismeinntekter, regnes Algarve fortsatt totalt sett for å være den største og viktigste portugisiske turistregionen, etter å ha mottatt anslagsvis 7,1 millioner turister i 2017. Befolkningen tredobles i høytiden på grunn av sesongbaserte innbyggere. På grunn av høye standarder for livskvalitet, hovedsakelig når det gjelder sikkerhet og tilgang til offentlige helsetjenester, samt på grunn av kulturelle faktorer og betydelig gode værforhold, blir Algarve stadig mer ettertraktet, mest av sentral- og nordeuropeere som en fast sted å bosette seg. Flere studier og rapporter har konkludert med at Algarve er blant verdens beste steder å pensjonere seg.

Algarve er den fjerde mest utviklede portugisiske regionen – i 2019 ble den plassert på fjerde plass av syv regioner med en menneskelig utviklingsindeks (HDI) på 0,847 (Portugals HDI-gjennomsnitt var 0,864 i 2019). Med et bruttonasjonalprodukt per innbygger på 85,2 % av EU-gjennomsnittet, har innbyggerne i Algarve samlet sett den nest høyeste kjøpekraften i landet, bak Lisboa.

## Referanser


## Eksterne lenker
*
Bjørgan flyplass

**Bjørgan flyplass** er en flyplass som ligger på Bjørgan ved Formofoss i Grong kommune i Trøndelag. Flyplassen ble anlagt av Van Severen i Namsos i samarbeid med Namdal Flyklubb. Flyplassen ble bygget for skoggjødsling. Bjørgan flyplass ble bygd og åpnet i 1968. 

I 1993 ble det etter initiativ fra Per Heggum sørget for at flystripa på Bjørgan ble gruset opp og satt i god stand igjen. Den 1. juli samme år ble flyklubber og interesserte innbudt til samling på Bjørgan. Samme helga var det laksefestival i bygda, og flystripa ble gjenåpnet av Carl I Hagen, som var på valgturne. Han kom med fly fra Rørvik og landet på Bjørgan.

Det anbefales å fly landingsrunde øst for plassen / høyrerunde på bane 34.

## Eksterne lenker
* [Bjørgan på norskeflyplasser.no](http://generator.firmanett.no/(1flgdry04pqizjzjt3hozc55)/generator.aspx?PID=176843&M=0&M=0/)
Liste over oversjøiske utvandringer fra Norge (1876–1918)

Dette er en liste over de registrerte oversjøiske utvandringene fra Norge i årene 1876&ndash;1918, supplert med andre kilder og noen tiår før 1876. Listen viser antallet personer som utvandret hvert år og til hvilke land de dro.

## Referanser


## Kilder
*Per Asbjørn Holst: *Norsk Emigrantlitteratur*. Fire bind 2000 – 2003.

*SSB ''Utvandringsstatistikk'' utgitt av SSB/Departementet for Sociale Saker (i kommisjon hos Aschehoug), Kristiania, 1921 (PDF) hentet den 9. november 2006/2.september 2012.
Kalsitonin

**Kalsitonin** er et av to hormoner som produseres i skjoldbruskkjertelen. (Det andre er tyroksin.)

Kalsitonin har flere oppgaver i kroppen. Alle disse er nok ikke helt kartlagt enda, men den viktigste regnes for å være at det virker sammen med hormonet PTH på  beinstoffskiftet. PTH fører sammen med mineralet magnesium kalsium inn i skjelettet. Kalsitonin hindrer at skjelettet avgir kalsium til blodet.

Kalsium regnes for å være det mineralet som er strengest regulert i kroppen, og det er kompliserte prosesser som styrer dette.

## Eksterne lenker
* SKJOLDBRUSKKJERTELEN – styrer stoffskiftet
Statens Järnvägar

**Statens Järnvägar** (SJ), formelt Kungliga Järnvägsstyrelsen, var et svensk statlig affärsverk med ansvaret for jernbanen, tilsvarende Norges Statsbaner i Norge. Siden starten på 1980-tallet har SJ blitt splittet opp i forskjellige virksomheter og gjort om til aksjeselskaper og andre foretak, på svensk omtalt som «bolagisering», helt til den siste virksomheten ble overført til Trafikverket ved utgangen av 2012.

1. januar 1983 ble AB Swedcarrier etablert som et datterholdingselskap for SJs hel- og deleide datterselskaper innen områder som for det meste ikke omfattet jernbane, sånn som godstransport på vei (Svelast), busstransport og rederivirksomhet. 1. januar 1990 ble SJs egen bussvirksomhet slått sammen med Swedcarrier-selskapet GDG Biltrafik AB som samtidig endret navn til Swebus AB. Swebus ble i 1996 privatisert og er i dag den svenske delen av Nobina.

1. juli 1988 ble Banverket skilt ut fra SJ som en forvaltningsmyndighet for alle svenske jernbaneanlegg, inkludert privatbaner, forstadabaner og sporvognslinjer. Banverket ble 1. april 2010 slått sammen med Vägverket til Trafikverket.

1. juli 1992 ble SJs kombitransportvirksomhet (SJ Kombi) overført til et eget datterselskap, RailCombi AB, med Swedcarrier som eier. I løpet av januar 1993 ble 30&nbsp;% av aksjene i selskapet solgt til private investorer, men denne andelen ble senere kjøpt tilbake. I forbindelse med etableringen av CargoNet 1. januar 2002 ble eierskapet for RailCombi overført til det nystartede selskapet i en byttehandel der Green Cargo fikk 45&nbsp;% av aksjene. 1. januar 2005 endret RailCombi navn til CargoNet AB.

31. mai 2000 ble det bestemt at SJ skulle «bolagiseres» fra og med 1. januar 2001 etter følgende struktur:
* SJ AB (tidligere SJ Resor) – persontransport på jernbane
* Green Cargo AB (tidligere SJ Cargo Group) – gostransport på jernbane
* AB Swedcarrier – holdingselskap for øvrige datterselskaper, som tidligere, men med nye utskilte selskaper
** Jernhusen AB (tidligere SJ Fastigheter) – eiendomsselskap
** EuroMaint AB (tidligere SJ Teknik) – teknisk vedlikehold
** TraffiCare AB (tidligere SJ Terminalproduktion) – renhold og klargjøring av tog (solgt i august 2001)
** Unigrid AB (tidligere SJ Data) – IT-drift (solgt i juli 2001)

Av forskjellige grunner kunne man ikke overføre alt fra det gamle SJ til nye selskap, og man valgte blant annet å beholde noen eiendommer og alle leasingavtaler for jernbanemateriell, og enkelte ansatte med «livstidsansettelse» ble beholdt. Materiellet ble leaset videre ut til operatørselskapene med eksakt like vilkår som fra de eksterne leasinggiverne. Etter hvert ble flere av de gjenværende eiendelene overført til andre selskaper, og de livstidsansatte forsvant ut, helt til man 1. januar 2013 overførte siste rest til Trafikverket.

## Referanser
Vigleik Eide

**Vigleik Eide** (1933–2011) var en norsk general. Han ble uteksaminert fra Krigsskolen i 1957. Han var forsvarssjef fra august 1987 og frem til september 1989. Deretter var han formann for NATOs militærkomité frem til januar 1993.

Siden hadde han flere oppdrag innen fredsarbeid og konfliktløsning. I 1994 var han i Guatemala på oppdrag for Utenriksdepartementet da Norge var engasjert i fredsarbeid der, året etter ledet han ekspertgruppen som arbeidet med nedrustningsspørsmål på Balkan. Han var også militær rådgiver for Thorvald Stoltenbergs arbeid som fredsmegler i det tidligere Jugoslavia.

I 1998 ble Eide utnevnt til ambassadør i Syria ved Norges ambassade i Damaskus. I denne stillingen hadde han også det norske konsulære ansvaret for Libanon, og spesialoppgave med å observere utviklingen i Libanon i forbindelse med den da pågående fredsprosessen i området.

## Utmerkelser
Eide ble i 1988 utnevnt til kommandør med stjerne av St. Olavs Orden, og ble i 1989 utnevnt til storoffiser av den franske Ordre National du Mérite. 

Han var videre innehaver av Forsvarsmedaljen med stjerne, Vernedyktighetsmedaljen med tre stjerner og flere ferdighetsmerker.

## Referanser


## Kilder
* *[[Hvem Hva Hvor]]* 1990 ISBN 82-516-1267-5
Gabriel Langfeldt

**Gabriel Langfeldt** (1895–1983) var en norsk professor i psykiatri og overlege ved psykiatrisk klinikk på Vinderen, universitetet i Oslo.

Han ble dr.med. i 1926 på en avhandling om kjertlers betydning for *dementia præcox*, en eldre betegnelse for schizofreni, og to år senere fikk han gullmedalje for en studie av det autonome nervesystemet. I Bergen var han fengselslege før han i 1935 kom til psykiatrisk klinikk i Oslo, der han ble overlege etter fem år. Under krigen stod Langfeldt i kontakt med motstandsbevegelsens ledende kretser.

Etter krigen har det kommet mange psykologiske studier av nazismen, og i Norge ble det initiert et forskningsprogram av Gabriel Langfeldt i 1945. Han var sterkt kritisk til at Vidkun Quisling ikke ble underkastet judisiell observasjon. Langfeldt tolket de betydelige endringene i Quislings karakter under krigen som utslag av tiltagende paranoia, og prøvde tre ganger å få medhold i at slik observasjon burde foretas. Først henvendte han seg til formannen for rettsmedisinsk kommisjon, Hans Evensen, deretter Quislings forsvarer Henrik Bergh, og til sist Johan Scharffenberg, men like forgjeves. Var Quisling funnet sinnssyk, kunne han likevel fått samme dom, men den ville ikke blitt eksekvert. I *Gåten Vidkun Quisling* konkluderte Langfeldt med en paranoid sinnslidelse, og at folkestemningen i 1945 hadde påvirket rettergangen.

Langfeldt var psykiatrisk sakkyndig i rettssaken mot Knut Hamsun under landssvikoppgjøret. Han var svært opptatt av Hamsuns ekteskap; selv var Langfeldt da gift for tredje gang. «Beinhard», sa Hamsuns forsvarer Sigrid Stray om Langfeldt. Ettersom hun ikke var tilgjengelig da Hamsun ble innlagt, underkastet Langfeldt ham en ryggmargsprøve på et tidspunkt da det ikke fantes lovhjemmel for det. En slik prøve var en stor belastning for en gammel mann. For å kartlegge Hamsuns ekteskap best mulig, sørget Langfeldt for at alle Hamsuns private papirer hjemme på Nørholm ble beslaglagt.

Sammen med Ørnulv Ødegård ga Langfeldt Hamsun diagnosen «varige svekkede sjelsevner», noe Hamsun grundig motbeviste med sin siste bok, *[[Paa gjengrodde Stier]]*, i 2017 kåret til «beste norske sakprosabok utgitt etter 1945» i kategorien «kultur og underholdning» av medlemmer i Norsk faglitterær forfatter- og oversetterforening, og skrevet i 1945-48 og utgitt i 1949, da Hamsun var 90 år. Da Hamsuns samlede verker skulle gjenutgis i 1955, og *Paa gjengrodde Stier* denne gang var inkludert, følte Langfeldt seg så forulempet at han i februar 1955 ba sosialdepartementet intervenere: men sosialminister Rakel Seweriin oversendte bare saken til politiet, der kriminalsjef Lars L'Abée-Lund henla den uten forføyninger.

## Bibliografi
* *Gåten Vidkun Quisling*. Oslo 1969 , 109 s. 
* *Overgangsalderens og alderdommens problemer og sinnslidelser*. Oslo 1966 Heftet, 91 s.
* *Sjalusisyken*. Oslo 1972 Heftet, 80 s.
* *Abnorme karakterer, psykopater*. 114 sider, 1976 ISBN 82-00-09432-4
* *Den rettspsykiatriske erklæring om Knut Hamsun*. Gyldendal 1978 (medforfatter Ørnulv Ødegård)

## Referanser


## Eksterne lenker
*
Melhus videregående skole

**Melhus videregående skole** er en offentlig videregående skole som ligger i Melhus kommune. Skolen er plassert i sentrum av Melhus og ligger like ved Melhushallen langs Gaula. Skolen tilbyr studieforberedende fag og yrkesfag.  

## Historie

Skolen ble startet høsten 1984, i et paviljongbygg. Mye av undervisningen var derfor spredt på flere skoler i området. Gimse barneskole, Gimse ungdomsskole, Høyeggen skole og Trøndertun folkehøgskole. Først i 1987 fikk skolen eget skolebygg. En større utvidelse og delvis ombygging av skolen (både utvendig og innvendig) ble utført i 2006 og 2007. Byggeprosjektet sto ferdig til skolestart høsten 2007. Det foreligger planer om ytterligere utbygging av skolen.

Melhus videregående skole hadde i mange år tett forbindelse med Timbila High School i Taveta, Kenya. Dette vennskapsprosjektet førte til at Melhus kommune innledet et samarbeid med kommunen i Taveta. Skolen er Erasmus+-sertifisert, og midlene derfra har gjort det mulig å sende elever fra ulike utdanningsprogram til forskjellige europeiske land for studieturer og arbeidspraksis. 

Skolen har siden 2009 hatt tilbud om spisset toppidrett sykkel i støttet av Olympiatoppen. Våren 2017 innledet Salg- og servicefag et samarbeid med Rema Melhus Torg om butikkovertakelse. Dette prosjektet ble senere utvidet til å involvere flere skoler og Rema-butikker i Trøndelag De siste årene har Salg og reiselivsfag drevet butikk på Melhustorget før jul i samarbeid med lokale matprodusenter. 

### Rektorer
* Oddbjørn Snøfugl (1984-1992)
* Helge Bjørn Bæverfjord (1992-2011)
* Astrid Gynnild (2011-2017)
* Hanne Mari Sæther (2017-2021) 
*Kirsti Øyum-Jakobsen (2021-2022)
*Berit Aune Ølstøren (2022-dd)

## Utdanningsprogram
* Bygg- og anleggsteknikk
* Elektrofag
* Helse- og oppvekstfag
* Idrettsfag
*Påbygging
* Restaurant- og matfag
* Salg, service og reiseliv
* Studiespesialisering
* Avdeling for tilrettelagt opplæring.

## Referanser


## Eksterne lenker
*
Scar Tissue (bok)

:*Denne artikkelen er om boka. For sangen se [[Scar Tissue]].*

***Scar Tissue*** er Red Hot Chili Peppers frontfigur Anthony Kiedis' selvbiografi. Boka ble lansert i 2004 av Time Warner Books. Boka er skrevet av personen selv, Anthony Kiedis, med hjelp fra Larry Sloman og følger Kiedis fra fødsel til nåtid. Det går i dybden i hans narkoerfaringer og de problemene han fortsatt sliter med i dag.
Stryn Fotball

**Stryn Fotball** (stiftet i 1922) er en norsk fotballklubb fra Stryn i Sogn og Fjordane. Klubben spiller i 2014 i 3. divisjon avd. 8.

## Tabell

## Kjente tidligere spillere
* Håvard Flo (f. 1970)
* Jarle Flo  (f. 1970)
* Jostein Flo (f. 1964)
* Kjell Rune Flo
* Per Egil Flo (f. 1989)
* Tore André Flo (f. 1973)
* Ulrik Flo (f. 1988)
* Eivind Karlsbakk (f. 1975)

## Kvalifisering
Vinnerne av avdelingene i 3. divisjon må spille kvalifisering mot hverandre for å rykke opp. Det blir spilt to kamper der sammenlagt resultat avgjør.
### 2005
I 2006 spilte Stryn mot Hamarkameratene 2. I første kamp (borte) ble resultatet 0-1, og i returkampen 5-5. Dette resultatet førte til at Ham-kam 2 rykket opp.
### 2006
I 2006 spilte Stryn mot Faaberg Fotball Lillehammer. I første kamp (hjemme) endte det 1-1, og i returkampen 0-0. Dette resultatet førte til at FF Lillehammer rykket opp.

## Eksterne lenker
*
Kjeåsen

**Kjeåsen** er en fjellgård (med to bruk) i Eidfjord kommune i Hordaland. Gården ligger på en avsats i fjellet ca. 530 moh innerst i Simadalsfjorden. Gården er ikke lenger i drift, men er bosatt av en person i sommerhalvåret. Den er mye besøkt av turister, særlig fra Sverige. Gården er blitt kalt «verdens mest utilgjengelige».

Kjeåsen kan nås til fots opp den bratte stien fra Sima kraftverk. Dette var gårdsveien helt fram til 1974, turen tar ca. 1,5–2 timer hver vei. Kjeåsen har også det som av noen blir kalt «verdens dyreste gårdsvei», 5&nbsp;km vei hvorav ca. 2,6&nbsp;km tunnel fra Simadalen opp til gården. Tunnelen har ett kjørefelt, med oppkjøring hver hele klokketime og nedkjøring hver halve klokketime. Veien og tunnelen til Kjeåsen ble bygd i 1974 i forbindelse med kraftutbyggingen i Simadalen. Tunnelen har nå fått lys. Det er ikke tillatt å gå eller sykle i tunnelen.

Navnet Kjeåsen kommer av *kje* (geitekilling) og *ås*. Gården har vært bebodd i hvert fall siden 1650-tallet. Fram til veien opp til gården ble bygd, gikk all transport på den bratte stien fra fjordbotnen. På 1930-tallet ble det bygd en taubane som kunne frakte mat og andre varer opp til gården. Beboerne på Kjeåsen måtte imidlertid bruke stien som før. Det ytre bruket på Kjeåsen ble fraflyttet i 1962, men det andre bruket har siden 2010 vært bebodd bare i sommerhalvåret. Det ytre bruket ble i 2016 solgt etter flere hundre år i samme slekt.

Den svenske forfatteren Bror Ekström besøkte Kjeåsen på 1950-tallet, og skrev senere bok om folket på Kjeåsen. Boka *Folket på Kieåsen* kom første gang ut i 1958, og ble svært populær. I Norge ga Halldor O. Opedal i 1980 ut boka *Kjeåsfolket i Hardanger – soga om eit utkantfolk*. NRK laget tv-program om blant annet Kjeåsen i serien *[[Der ingen skulle tru at nokon kunne bu]] *i 2002. Sveriges Radio har også laget et dokumentarprogram om gården.

## Referanser


## Eksterne lenker
* Aftenposten: Svensk favoritt
* haugalandet.net – Ørneredet Kjeåsen
* campingsverige.se - Stigen upp till Kjeåsen 
* Williams Torg: Kjeåsen
* Video: Vandring opp den stupbratte stien til Kjeåsen, med kommentarer til stedsnavn og kulturhistorie.
DFS

**DFS** kan vise til:

* Det frivillige Skyttervesen
* Dansk Folkeoplysnings Samråd
* Dybde-først-søk
Terry Bly

**Terry Bly** (født 22. oktober 1935 i Fincham, Norfolk, død 24. september 2009) var en engelsk fotballspiller som var kjent for sin evne til å skåre mål, særlig for Norwich City og Peterborough United. For Peterborough laget han 52 mål i sin første sesong i Football League, i sesongen 1960/61. Deretter spilte han for Coventry City og Notts County før han sluttet seg til Grantham Town i oktober 1964. Selv om han la opp som spiller i april 1970, fortsatte han å trene Grantham fram til 1978.

## Referanser


## Eksterne lenker
* Profil  på UpThePosh! The Peterborough United Database
* Terry Blys profil på Grantham Towns offisielle hjemmeside
Høyangertunnelen

**Høyangertunnelen** er en 7543 meter lang tunnel på fylkesvei 55 i Høyanger kommune i Vestland. Tunnelen går mellom Høyanger og Bolstad, på nordsiden av Sognefjorden. Arbeidet med tunnelen begynte 20. mars 1977, gjennomslaget kom 2. oktober 1980. Tunnelen ble åpnet av kong Olav V den 25. mai 1982. Høyangertunnelen avløste fergeforbindelsen mellom Kongsnes og Nordeide, og ga Indre Sogn helårs veiforbindelse med resten av fylket.

Høyangertunnelen var Norges lengste veitunnel da den ble åpnet. I dag er den 3. lengst i Sogn og Fjordane, etter Lærdalstunnelen og Gudvangatunnelen.

I 2016 ble tunnelen oppgradert for 235 millioner kroner.

## Se også
*Veitunneler i Norge

## Referanser


## Eksterne lenker
* Sogn og Fjordane fylkesarkiv: Høyangertunnelen - Nord-Europas lengste vegtunnel i 1982
* NRK Sogn og Fjordanes fylkesleksikon: Høyangertunnelen